(Aangestuur vanaf São Tomé en Principe)
São Tomé en Príncipe (Portugees: São Tomé e Príncipe, [sɐ̃w tuˈmɛ i ˈpɾĩsɨpɨ]), amptelik die Demokratiese Republiek São Tomé en Príncipe (República Democrática de São Tomé e Príncipe), is 'n klein eilandnasie in die Golf van Guinee. Dit bestaan uit twee eilande: São Tomé en Príncipe, omtrent 140 km van mekaar geleë en onderskeidelik omtrent 250 en 225 km van die noordwestelike kus van Gaboen. São Tomé en Príncipe is tussen die twee eilande Bioko en Annobón geleë, wat deel uitmaak van Ekwatoriaal-Guinee. Die hoofstad en grootste stad is São Tomé op die gelyknamige hoofeiland. São Tomé en Príncipe beslaan 'n oppervlakte van 1001 km² en het 'n bevolking van sowat 200 000 in 2016 gehad.
Demokratiese Republiek São Tomé en Príncipe
(Portugees vir: "Eenheid, Dissipline, Arbeid")
Volkslied: Independência total
(Portugees vir: "Totale onafhanklikheid")
Hoofstad São Tomé
0°20′N 6°44′O﻿ / ﻿0.333°N 6.733°O﻿ / 0.333; 6.733
Grootste stad São Tomé
1001 km2 (171ste)
199 910 (178ste)
199,7 / km2 (69ste)
517,2 / myl2
MOI (2017) 0,589 (143ste) – medium
Gini (2010) 30,8 – hoog
Geldeenheid Dobra (STD)
Kaart van São Tomé en Principe
'n Mark in die hoofstad São Tomé
Nederlandstalige kaart van São Tomé deur Johannes Vingboons in 1665
Beide eilande is deel van 'n aktiewe vulkaniese bergreeks wat van Kameroenberg in die noordooste oor die vier eilande São Tomé, Príncipe, Bioko en Annobón tot in die suidweste in die Golf van Guinee strek. Die Ilha de São Tomé, die groter en suidelike eiland, is byna reg op die ewenaar geleë. Dit is genoem na Sint Thomas omdat Portugese ontdekkers die eiland op Sint Thomasdag (21 Desember 1471) ontdek het, terwyl Ilha do Príncipe die "prins se eiland" beteken. In die noordooste sluit die Golf van Bonny aan.
Van die bevolking van ampter 2000 000 in 2016 woon ongeveer 172 000 op São Tomé, 7 000 op Príncipe en nog ander op ander eilande. Die verskillende etniese groepe behels:
Mestiços: afstammelinge van slawe aan die begin van die koloniale era en Europeërs;
Angolares: dikwels vissers, die tradisie wil dit hê dat hulle die afstammelinge is van oorlewendes van 'n skeepswrak in 1540;
Forros: afstammelinge van bevryde slawe teen die tyd van die afskaffing van slawerny;
Serviçais: kontrakarbeiders uit Angola, Mosambiek en Kaap Verde;
Tongas: Kinders a.g.v. vermenging tussen Serviçais en Forros;
Europees: Mense van Europa, meestal Portugese.
Asiaties: Mense van Asië, meestal Han-Chinese.
Portugees is die amptelike taal van São Tomé en Príncipe, terwyl Fang 'n erkende minderheidstaal is. Meer as 80% van die bevolking is Christene, waarvan die meeste Rooms-Katolieke.
Landbou (kakaoverbouing) is baie belangrik en maak die grootse gedeelte van die ekonomie uit, maar dié land is ook op soek na ruolie in die Golf van Guinee.
↑ (en) Octávio Amorim Neto; Marina Costa Lobo (2010). "Between Constitutional Diffusion and Local Politics: Semi-Presidentialism in Portuguese-Speaking Countries". Social Science Research Network. SSRN 1644026. Besoek op 9 Desember 2018.
↑ (pt) "Ministério Dos Negócios Estrangeiros e Comunidades da República Democrática de São Tomé e Príncipe". Besoek op 9 Desember 2018.
↑ (en) "World Population Prospects: The 2017 Revision". ESA.UN.org (custom data acquired via website). United Nations Department of Economic and Social Affairs, Population Division. Besoek op 9 Desember 2018.
↑ 4,0 4,1 4,2 4,3 (en) "São Tomé and Príncipe". Internasionale Monetêre Fonds. Besoek op 9 Desember 2018.
↑ (en) "2018 Human Development Report" (PDF). United Nations Development Programme. 2018. Besoek op 9 Desember 2018.
↑ (en) "São Tomé and Príncipe". Wêreldbank. Besoek op 9 Desember 2018.
↑ (en) "São Tomé and Príncipe". CIA World Factbook. Central Intelligence Agency. Besoek op 9 Desember 2018.
Wikimedia Commons het meer media in die kategorie São Tomé en Príncipe.
(en) Toerisme-inligting oor São Tomé en Príncipe op Wikivoyage
Ontsluit van "https://af.wikipedia.org/w/index.php?title=São_Tomé_en_Príncipe&oldid=2025938"
Last edited on 8 Augustus 2019, at 19:45